6. ΒΑΣΙΛΙΚΟΝ ΔΙΑΤΑΓΜΑ της 30 Μαΐου/4 Ιουν. 1952 Περί τρόπου λειτουργίας των Επιτροπών χορηγήσεως αδειών ασκήσεως επαγγέλματος πρατηριούχου σιγαρέττων και εν γένει ειδών καπνοβιομηχανίας. Έχοντες υπ’ όψιν τας διατάξεις του άρθρ. 8 του Α.Ν. 590/1937 ως ετροποποιήθη δια του άρθρ. 2 του υπ’ αριθ. 1994/52 Νόμου «περί τροποποιήσεως του Α.Ν. 590/1937 «περί πωλήσεως σιγαρέττων και εν γένει ειδών καπνοβιομηχανίας», προτάσει του επί του Εμπορίου Υπουργού μετά γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-Αι κατά το άρθρ. 2 του Νόμ. 1994/52 «περί τροποποιήσεως του Α.Ν. 590/1937 «περί πωλήσεως σιγαρέττων και εν γένει ειδών καπνοβιομηχανίας» συνιστάμεναι Επιτροπαί εδρεούσι παρά τοις Επαγγελματικοίς Επιμελητηρίοις Αθηνών - Πειραιώς, Θεσσαλονίκης και παρά τω Επαγγελματοβιοτεχνικώ Επιμελητηρίω Πατρών, ενεργούσι τη εισηγήσει του Προέδρου ή του νομίμου αναπληρωτού του συλλογικώς βάσει αποφάσεων, λαμβανομένων δια σχετικής πλειοψηφίας εν συνεδριάσει καθ’ ην παρίστανται τουλάχιστον τρία εκ των μελών αυτού νικώσης εν ισοψηφία της ψήφου του Προέδρου. Άρθρ.2.-Αι Επιτροπαί συνεδριάζουν κατόπιν προσκλήσεως του Προέδρου ή του νομίμου αναπληρωτού του. Εν τη προσκλήσει δέον να περιέχωνται και τα θέματα της ημερησίας διατάξεως. Περί των εργασιών και των εν γένει λαμβανομένων παρ’ εκάστης Επιτροπής αποφάσεων συντάσσονται εν περιλήψει πρακτικά, εν οις καταχωρούνται αι λαμβανόμεναι αποφάσεις υπογραφόμενα υπό των λαβόντων μέρος εις την συνεδρίασιν μελών και υπό του Γραμματέως της Επιτροπής. Χρέη Γραμματέως της Επιτροπής εκτελεί εις εκ των υπαλλήλων του Επιμελητηρίου διοριζόμενος υπό του Προέδρου της Επιτροπής. Άρθρ.3.-Δια την αναγνώρισιν, κατάταξιν και χορήγησιν αδείας ασκήσεως επαγγέλματος πρατηριούχου σιγαρέττων και εν γένει ειδών καπνοβιομηχανίας, δέον ο ενδιαφερόμενος εντός 2 μηνών από της δημοσιεύσεως του Νόμ. 1994/52 να υποβάλη αίτησιν μετά δικαιολογητικών στοιχείων εις το αρμόδιον Επιμελητήριον. Εκάστη υποβαλλομένη αίτησις δέον να συνοδεύηται υπό των κάτωθι δικαιολογητικών στοιχείων: 1)Πιστοποιητικού της οικείας οικονομικής Εφορίας ότι είναι εγγεγραμμένος εις τους φορολογικούς καταλόγους ως πρατηριούχος σιγαρέττων. 2)Πιστοποιητικού ότι τυγχάνει εγγεγραμμένος εις το Επαγγελματικόν Επιμελητήριον. 3)Αποδείξεως καταθέσεως παρά τω Επιμελητηρίω δραχμών εκατόν χιλιάδων ως παραβόλου δια την κάλυψιν των δαπανών του Επιμελητηρίου. 4)Παντός στοιχείου εξ ου να προκύπτη η μέχρι της 25 Φεβρ, 1952 μετά της Καπνοβιομηχανίας συναλλαγή επί σκοπώ μεσολαβήσεως προς διάθεσιν εις λιανοπωλητάς ειδών καπνοβιομηχανίας. (Αντί της σελ. 150,3(β) Σελ. 150,3(γ) 278-035 Καπνοπώλες 11.Γ.δ.6 Πλην των ανωτέρω η Επιτροπή δύναται προς μόρφωσιν αντικειμενικής γνώμης να ζητήση την προσκόμισιν και ετέρων κατά την κρίσιν της στοιχείων, να ενεργή αυτοψίαν και να κάμη χρήσιν παντός αποδεικτικού μέσου. Αι αιτήσεις υποβάλλονται δια του πρωτοκόλλου του        Επιμελητηρίου         και        παραδίδονται εις τον Πρόεδρον της Επιτροπής όστις εισάγει αυτάς προς συζήτησιν. Η Επιτροπή κρίνει επί τη βάσει των δικαιολογητικών στοιχείων και αποφαίνεται περί της χορηγήσεως ή μη της αδείας. Άρθρ.4.-Αι χορηγούμεναι άδειαι είναι προσωπικαί και ισχύουν μόνον δια την πόλιν εν η εκδίδονται. Εις περίπτωσιν εταιρικής εμφανίσεως επιχειρήσεως η άδεια εκδίδεται επ’ ονόματι των αποτελούντων αυτήν εταίρων.  Αι υπό της Επιτροπής χορηγούμεναι άδειαι ως και παν έτερον έγγραφον της Επιτροπής υπογράφονται υπό του Προέδρου αυτής. Ο τύπος της αδείας καθορίζεται δι’ αποφάσεως της Επιτροπής. Η Επιτροπή δικαιούται κατόπιν αιτήσεως των ενδιαφερομένων, είτε παντός άλλου έχοντος έννομον συμφέρον υποβαλλομένης αυτή εντός 45 ημερών από της εκδόσεως της αρχικής αποφάσεώς της να αναθεωρήση κατόπιν ητιολογημένης αποφάσεώς της ειλημμένας αποφάσεις επί παντός θέματος της αρμοδιότητός της, εφ’ όσον προσκομίζονται νεώτερα στοιχεία, τηρουμένης της εν τω νόμω και τω παρόντι οριζομένης διαδικασίας. Άρθρ.5.-Τα έξοδα κινήσεως των μελών και του Γραμματέως της Επιτροπής, η γραφική ύλη, η έκδοσις των αδειών, ως και πάσα ετέρα δαπάνη της Επιτροπής καταβάλλονται υπό του Επιμελητηρίου. Εις τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 150,4(γ) 278-036 